শহরে রহস্যমৃত্যু তরুণীর! তদন্তে পুলিশ

ওয়েব ডেস্ক : কলকাতায় (Kolkata) রহস্যমৃত্যু (Death) তরুণীর! ঘটনায় মৃতার বন্ধুর বিরুদ্ধে পুলিশে (Police) অভিযোগ দায়ের করল পরিবার। সেই অভিযোগের ভিত্তিতে ওই যুবককে গ্রেফতার (Arrest) করেছে পুলিশ। প্রশ্ন উঠছে কী হয়েছিল ওই তরুণীর সঙ্গে? তা নিয়ে ইতিমধ্যে তদন্ত শুরু করেছে পুলিশ। অন্যদিকে মৃত তরুণীর দেহ পাঠানো হয়েছে ময়নাতদন্তের জন্য।

জানা গিয়েছে, মৃত ওই তরুণীর নাম রিয়া সোনকর। তিনি থাকতেন কলকাতার বড়বাজার চত্বর এলাকায়। তিনি মধ্যরাতে বন্ধু অঙ্কিত মিশ্রের সঙ্গে বেড়িয়েছিলেন। তার পরেই ঘটে বিপত্তি। ঘটনা নিয়ে ওই যুবক দাবি করেছেন, বড়বাজার এলাকায় দুর্ঘটনার কবলে পড়েছিলেন তাঁরা।

আরও খবর : ধনতেরসের আগে ফের দামে লাফ, আজ কত দামে কিনবেন সোনা?

যুবকের দাবি, এর পর ওই তরুণীকে এসএসকেএম হাসপাতালে নিয়ে যাওয়া হয়। সেখানেই তাঁর মৃত্যু (Death) হয় বলে খবর। ঘটনার পরেই তরুণীর বাড়িতে খবর দেওয়া হয়। তবে এই ঘটনায় মৃতার পরিবারের তরফে তাঁর বন্ধুকেই কাঠ গড়ায় তোলা হয়েছে। এর পরেই হেস্টিং থানায় ওই যুবকের বিরুদ্ধে হেস্টিং থানায় অভিযোগ দায়ের করেন তাঁরা।

আর এই অভিযোগের ভিত্তিতে ওই যুবককে গ্রেফতার করে পুলিশ (Police)। কী হয়েছিল? মৃত্যুর এই ঘটনা দুর্ঘটনা, না এর পিছনে রয়েছে অন্য কোনও কারণ, তা খতিয়ে দেখছে পুলিশ। তদন্তকারীরা জানাচ্ছে, ময়নাতদন্তের রিপোর্ট এলে মৃত্যুর কারণ স্পষ্ট হবে। এর পাশপাশি ধৃতকে জেরা করে ঘটনার সম্পর্কে জানার চেষ্টা চালানো হচ্ছে।